CELEX: 52010PC0129
Language: bg
Date: 2010-04-06
Title: Предложение за решение за изпълнение на съвета за даване на разрешение на Кралство Нидерландия да прилага мярка за дерогация от член 193 от Директива 2006/112/EО относно общата система на данъка върху добавената стойност (само текстът на нидерландски език е автентичен)

|

52010PC0129

 Предложение за решение за изпълнение на съвета за даване на разрешение на Кралство Нидерландия да прилага мярка за дерогация от член 193 от Директива 2006/112/EО относно общата система на данъка върху добавената стойност (само текстът на нидерландски език е автентичен)  /* COM/2010/0129 окончателен - NLE 2010/0071 */  

	[pic] | ЕВРОПЕЙСКА КОМИСИЯ |Брюксел, 6.4.2010COM(2010)129 окончателен2010/0071 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза даване на разрешение на Кралство Нидерландия да прилага мярка за дерогация от член 193 от Директива 2006/112/EО относно общата система на данъка върху добавената стойност(само текстът на нидерландски език е автентичен)ОБЯСНИТЕЛЕН МЕМОРАНДУМКонтекст на предложението |110 | Основания и цели на предложението В съответствие с член 395 от Директива 2006/112/ео от 28 ноември 2006 г. относно общата система на данъка върху добавената стойност (наричана по-нататък „Директивата за ДДС“) Съветът, произнасяйки се с единодушие по предложение на Комисията, може да разреши на всяка държава-членка да прилага специални мерки за дерогация от разпоредбите на посочената директива с цел опростяване на процедурата за събиране на ДДС или за предотвратяване на определени форми на отклонение от данъчно облагане. С писмо, регистрирано в Генералния секретариат на Комисията на 29 януари 2010 г., Нидерландия е поискала разрешение за прилагане на мярка за дерогация в производството на дрехи конфекция, каквото по-рано е било дадено за ограничен период с Решение 2007/740/ЕО на Съвета. В съответствие с член 395, параграф 2 от Директива 2006/112/ЕО, с писмо от 25 февруари 2010 г. Комисията информира останалите държави-членки за отправеното от Нидерландия искане. С писмо от 2 март 2010 г. Комисията съобщи на Нидерландия, че разполага с пълната информация, необходима за разглеждане на искането. |120 | Общ контекст Исканата мярка, т.е. механизъм за самоначисляване, трябва да се разглежда по същество като мярка за предотвратяване на някои форми на отклонение от данъчно облагане в производството на конфекция. Подизпълнителите в производството на конфекция понякога са малки дружества, често с временна дейност, които трудно се контролират от данъчната администрация и поради това могат да бъдат използвани като инструмент за отклонение от данъчно облагане. Често срещана форма на отклонение от данъчното облагане е неплащането на данъчните власти на фактурирания ДДС от подизпълнителите, които впоследствие не могат да бъдат открити, но са издали на клиента (основния изпълнител) валидна фактура, която му предоставя право на приспадане на данъчен кредит. Решението дава право на Кралство Нидерландия да прилага в производството на конфекция схема за прехвърляне на задължението за плащане на ДДС на данъчните органи от подизпълнителя към шивашкото дружество (основния изпълнител). В този контекст, Решение 2007/740/ЕО на Съвета даде право на Нидерландия да прилага тази схема, което представлява дерогация от член 193 от Директивата за ДДС, до 31 декември 2009 г. За оценка на въздействието на мярката за дерогация, от една страна, и на други фактори, от друга страна, посоченото решение включваше задължение за Нидерландия да представи доклад относно ефективността на мярката и относно евентуални данни за преместване в други държави-членки на подизпълнители в производството на конфекция. От този доклад става ясно, че мярката за дерогация в съчетание с развитието на международния пазар е довела до значително подобрение на ситуацията по отношение на измамите в производството на конфекция в Нидерландия. Броят на дружествата, отговарящи на условията за прилагане на мярката за дерогация, непрекъснато намалява, пазарът се стабилизира и степента на надзор от страна на данъчните органи нараства. Според Нидерландия, окончателно решение за евентуална отмяна на мярката за дерогация би трябвало да се вземе на по-късен етап — вероятно през 2011 г. — след консултиране с други заинтересовани страни като например инспектората по труда и органа, отговорен за социалното осигуряване. Следователно би било необходимо действието на мярката за дерогация да се удължи до края на 2012 г. В случай че Нидерландия все пак счете за необходимо по-нататъшно удължаване на действието на мярката за дерогация, не по-късно от 1 април 2012 г. следва да се изпрати нов доклад за оценка заедно с искане за дерогация. |130 | Съществуващи разпоредби в областта на предложението Решение на Съвета от 13 ноември 2007 г., с което на Кралство Нидерландия се разрешава да прилага мярка за дерогация от член 193 от Директива 2006/112/ЕО относно общата система на данъка върху добавената стойност (решение 2007/740/ЕО на Съвета, ОВ L 300, 17.11.2007 г., стр. 71). |141 | Съвместимост с другите политики и цели на съюза Не се прилага. |Консултация със заинтересованите страни и оценка на въздействието |Консултация със заинтересованите страни |219 | Неприложимо. |Събиране и използване на експертни становища |229 | Не бяха необходими външни експертни становища. |230 | Оценка на въздействието Предложението за решение за изпълнение има за цел да се предотврати евентуално отклонение от облагане с ДДС в производството на конфекция и следователно има потенциален положителен ефект върху икономиката. Въпреки това, въздействието при всички случаи ще бъде ограничено поради тесния обхват на дерогацията и ограничения период на прилагане. |Правни елементи на предложението |305 | Обобщение на предлаганите мерки Даване на разрешение на Кралство Нидерландия да прилага мярка за дерогация от член 193 от Директивата за ДДС по отношение на използването на механизъм за самоначисляване при някои сделки в производството на конфекция. |310 | Правно основание Член 395 от директивата за ДДС. |329 | Принцип на субсидиарност Съгласно член 395 от Директивата за ДДС държава-членка, която желае да въведе мерки за дерогация от посочената директива, трябва да получи разрешение от Съвета, което се дава под формата на решение на Съвета. Следователно предложението е в съответствие с принципа на субсидиарност. |Принцип на пропорционалност Настоящото предложение е в съответствие с принципа на пропорционалност поради следната(ите) причина(и). |331 | Решението се отнася до даването на разрешение на държава-членка по нейно искане и не представлява задължение. |332 | Поради силно ограничения обхват на дерогацията, специалната мярка е пропорционална на преследваната цел. |Избор на инструменти |342 | По силата на член 395 от Директивата за ДДС дерогация от общите правила за ДДС е възможна единствено след разрешение от Съвета, действащ с единодушие по предложение на Комисията. Освен това, решение на Съвета е най-подходящият инструмент, тъй като то може да бъде адресирано до отделна държава-членка. |Отражение върху бюджета |409 | Предложението няма отражение върху бюджета на Общността. |Допълнителна информация |Клауза за преглед, преразглеждане или за автоматично прекратяване |533 | Предложението включва клауза за автоматично прекратяване. |e-3837 |2010/0071 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза даване на разрешение на Кралство Нидерландия да прилага мярка за дерогация от член 193 от Директива 2006/112/EО относно общата система на данъка върху добавената стойност(само текстът на нидерландски език е автентичен)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1], и по-специално член 395, параграф 1 от нея,като взе предвид предложението на Европейската комисия,като има предвид, че:1.  С писмо, регистрирано в Генералния секретариат на Комисията на 29 януари 2010 г., Нидерландия е поискала разрешение за въвеждане на специални данъчни мерки в производството на конфекция, каквото по-рано е било дадено за ограничен период с Решение 2007/740/ЕО[2].2.  В съответствие с член 395, параграф 2 от Директива 2006/112/ЕО, с писмо от 25 февруари 2010 г. Комисията информира останалите държави-членки за отправеното от Нидерландия искане. С писмо от 2 март 2010 г. Комисията съобщи на Кралство Нидерландия, че разполага с пълната информация, необходима за разглеждане на искането.3.  Решението би дало право на Нидерландия да прилага в производството на конфекция схема за прехвърляне на задължението за плащане на ДДС на данъчните органи от подизпълнителя към шивашкото дружество(основния изпълнител).4.  В миналото тези решения доказаха, че представляват ефективна превантивна мярка в един сектор, където събирането на ДДС е затруднено поради проблемите с идентифицирането на подизпълнителите и надзора върху тяхната дейност. Следователно исканата мярка следва да се смята за мярка за предотвратяване на някои форми на отклонение от данъчно облагане в производството на конфекция.5.  Местоположението на производството на конфекция се влияе от ниските разходи за труд и подизпълнителите лесно се местят от една държава в друга. Поради това Решение 2007/740/EО съдържаше искане към Нидерландия да наблюдава и оценява въздействието на посочените фактори върху ефективността на дерогацията и до 31 юли 2009 г. да представи доклад на Комисията.6.  Във въпросния доклад се посочва, че ситуацията по отношение на измамите се е подобрила значително, а броят на заетите в производството на конфекция дружества, отговарящи на условията за прилагане на механизъм за самоначисляване съгласно Решение 2007/740/ЕО, непрекъснато намалява в резултат на мярката за дерогация и развитието на международния пазар. Следователно, производството на конфекция в Нидерландия постепенно възстановява своята стабилност.7.  С цел завършване на този процес, Кралство Нидерландия поиска ново удължаване на действието на мярката за ограничен период и същевременно обяви, че окончателно решение относно евентуална отмяна на мярката ще бъде взето през 2011 г. Поради това е уместно дерогацията да бъде предоставена до 31 декември 2012 г.8.  В случай че Кралство Нидерландия все пак счете за необходимо по-нататъшно удължаване на действието на мярката за дерогация след 2012 г., не по-късно от 1 април 2012 г. на Комисията следва да се изпрати нов доклад за оценка заедно със съответното искане за удължаване.9.  Дерогацията няма да има отрицателен ефект върху собствените приходи на Европейските общности, формирани от отчисления от данъка върху добавената стойност, нито ще повлияе на размера на ДДС, начислен на последния етап на потреблението.ПРИЕ НАСТОЯЩОТО РЕШЕНИЕ:Член 1Чрез дерогация от член 193 от Директива 2006/112/ЕО на Съвета с настоящото решение на Кралство Нидерландия се дава разрешение да прилага в производството на конфекция до 31 декември 2012 г. схема за прехвърляне на задължението за плащане на ДДС на данъчните органи от подизпълнителя към шивашкото дружество (основния изпълнител).Член 2Евентуално искане за удължаване на действието на мярката след 2012 г. се изпраща не по-късно от 1 април 2012 г., придружено от доклад на Нидерландия до Комисията — по-специално относно ефективността на мярката и налични данни за преместване в други държави на подизпълнители в производството на конфекция.Член 3Адресат на настоящото решение е Кралство Нидерландия.Съставено в Брюксел на […] година.За СъветаПредседател [1] OВ L 347, 11.12.2006 г., стр. 1. Директива, изменена с Директива 2006/138/ЕО (ОВ L 384, 29. 12. 2006 г., стр. 92)[2] Решение на Съвета от 13 ноември 2007 г., с което на Кралство Нидерландия се разрешава да прилага мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 300, 17.11.2007 г., стр. 71).